stanford-oval/wikipedia huggingface dataset:
לאפי (עיר)
יהודי לאפי

יהודים החלו לשבת בלאפי במאה ה-19, ולקראת סוף אותה מאה התקיימה בה קהילה עצמאית. הרב הלל ב"ר רפאל חותנו של החפץ חיים שימש כרב העיר בין השנים תרל"ד (1874) - תרנ"ט (1899), ולאחר מכן שימש ברבנות הרב ישראל רבינוביץ'. בין מלחמות העולם נמנו בעיר 623 יהודים, והתקיימה בה פעילות של המפלגות הציוניות השונות. בשנות השלושים של המאה ה-20 סבלו יהודי העיר מחרם כלכלי על עסקיהם ומהתנכלויות אלימות כלפיהם מצד שכניהם הפולנים.
עם כיבוש העיר בידי הגרמנים בספטמבר 1939, אלו הוציאו בה להורג 13 מנכבדי הקהילה היהודית. בחודשים שלאחר מכן המשיכו הגרמנים בביצוע הוצאות להורג בעיר. ב-2 בנובמבר 1942 פשטו הגרמנים על העיר, וריכזו את כ-400 היהודים שנותרו בה. יהודים אלו הוסעו ליער ליד היישוב קוסאקי, בסמוך לזמברוב, ושם נורו ונקברו חיים בקבר אחים.
הערות שוליים

↑  על פי דברי בנו בהקדמתו לספר "בית הלל"
↑  מחבר ספר ישועת ישראל
| --- | --- |
בקרת זהויות :  NLI: 987007494091005171  LCCN: nr2001031634  VIAF: 158738085   WorldCat (עם VIAF): 158738085
לואיש מונטנגרו

לואיש פיליפה מונטנגרו קארדוזו דה מוראיז אשטבש (בפורטוגזית: Luís Filipe Montenegro Cardoso de Morais Esteves; נולד ב-16 בפברואר 1973) הוא פוליטיקאי פורטוגזי המכהן כראש ממשלת פורטוגל וכנשיא המפלגה הסוציאל-דמוקרטית. הוא כיהן כחבר אספת הרפובליקה מטעם מחוז אוויירו בשנים 2002–2018, והוביל את הסיעה של מפלגתו מאז 2011.
ביוגרפיה > חינוך ופוליטיקה מקומית

מונטנגרו נולד בפורטו וגדל באשפיניו שבמחוז אוויירו. הוא סיים לימודי משפטים באוניברסיטה הקתולית של פורטוגל כמו אביו וסבו), והיה נשיא הנוער הסוציאל-דמוקרטי באשפיניו מ-1994 עד 1996. הוא כיהן במועצת העירייה בין 1997–2001 ואף התמודד על ראשות העיר ב-2005, אך הפסיד לז'וזה מוטה מהמפלגה הסוציאליסטית (PS).
ביוגרפיה > אספת הרפובליקה

ב-2002 נבחר מונטנגרו בן ה-29 לאספת הרפובליקה מטעם מחוז אוויירו. ב-2010 מונה לסגנו של מיגל מאסדו כראש הסיעה, וביוני 2011 נבחר ברוב של 86% מהקולות להנהיג את הסיעה לאחר שחבר המפלגה פדרו פאסוש קואליו נבחר לראש ממשלת פורטוגל. הוא עזב את הפרלמנט בפברואר 2018 לאחר שפאסוש קואליו הפסיד לרוי ריו (אנ') בבחירות להנהגת המפלגה.
ביוגרפיה > נשיא המפלגה הסוציאל-דמוקרטית

בינואר 2020 התמודד מונטנגרו מול ריו על הנהגת המפלגה הסוציאל-דמוקרטית, ובמהלך המרוץ הואשם על ידו בהיותו בונה חופשי. בסיבוב השני ניצח ריו עם 53.2% מהקולות.
לאחר ההפסד בבחירות הפרלמנטריות ב-2022 התפטר ריו מנשיאות המפלגה ומונטנגרו היה הראשון שהגיש את מועמדותו לתפקיד. הוא התמודד נגד השר לשעבר ז'ורז'ה מוריירה דה סילבה וניצח עם 72.47% מהקולות, לאחר שזכה ברוב הקולות בכל אחד מהמחוזות.
בינואר 2024 חתמה ה-PSD על הסכם עם המרכז הדמוקרטי והחברתי–המפלגה העממית (CDS-PP) במסגרתו הן רצו ברשימה משותפת בשם הברית הדמוקרטית (AD) בבחירות לפרלמנט באותה שנה (אנ'). הרשימה זכתה ב-80 מושבים, שניים יותר מהמפלגה הסוציאליסטית.
ב-21 במרץ 2024 הטיל הנשיא מרסלו רבלו דה סוזה על מונטנגרו להקים ממשלה. הוא הציג את ממשלתו ב-28 במרץ והושבע לתפקיד ראש ממשלת פורטוגל ב-2 באפריל.
עמדות פוליטיות

מפלגתו של מונטנגרו, המפלגה הסוציאל-דמוקרטית, היא מפלגת מרכז-ימין הדוגלת בשמרנות ליברלית ובליברליזם כלכלי. לקראת בחירות 2024 הוא הבטיח הפרטה מלאה של חברת התעופה הלאומית טאפ אייר פורטוגל, והכריז כי לא יקים ממשלה עם מפלגת הימין הרדיקלי שגה (Chega).
חיים אישיים

בילדותו שיחק מונטנגרו כדורגל וכדורעף חופים, ועבד בצעירותו כמציל. הוא נשוי ואב לשני ילדים.
ב-2012 טענו מספר אמצעי תקשורת בפורטוגל, כולל אתר בדיקת העובדות SAPO Polígrafo, כי בשנת 2008 התקבל מונטנגרו ל"מוצרט לודג'", לשכת בונים חופשיים המורכבת מפוליטיקאים, אנשי עסקים ומרגלים. עם זאת, ב-2019 הכחיש מונטנגרו כל קשר לבונים החופשיים.
ליז וייט

| --- | --- |
אין תמונה חופשית
 לידה:  5 בנובמבר 1979  (בת 44) רות'רהם שבדרום יורקשייר
 שם לידה:  Elizabeth White 
 מדינה:  הממלכה המאוחדת 
 תקופת הפעילות:  מ-2001 
 מקום לימודים:  Liverpool Institute for Performing Arts  Plymstock School 
 פרופיל ב-IMDb
 
אליזבת "ליז" וייט (באנגלית: Elizabeth "Liz" White; נולדה ב-5 בנובמבר 1979) היא שחקנית אנגלייה. תפקידה הידוע ביותר הוא אנני קרטרייט בשתי סדרות הטלוויזיה של ה-BBC "החיים על מאדים" ו"אפר לאפר" ששודרו לראשונה ב-2006 וב-2007.
ביוגרפיה

וייט נולדה ברות'רהם שבדרום יורקשייר. למדה משחק בבית הספר "Liverpool Institute for Performing Arts".
בשנת 2003 השתתפה בסדרה "מורים" וב-2004 הופיעה בסרטו של מייק לי "וירה דרייק". את עיקר פרסומה קיבלה מהופעותיה בסדרות "חיים על מאדים" ו"אפר לאפר" בהם שיחקה בתפקיד שוטרת שחיה בשנות השבעים והשמונים בהתאמה.
תפקידים נוספים בטלוויזיה היו לווייט בעונה הראשונה של הסדרה "The Fixer" של ITV בתפקיד ג'ס מרסר, אחותו של ג'ון מרסר. בפרק "בגדי המלך החדשים", עיבוד מודרני של ה-BBC לסיפורי ילדים קלאסיים, גילמה את שאנון. באפריל 2011 הופיעה וייט בעיבוד של ה-BBC לרומן "The Crimson Petal and the White".
וייט השתתפה בווידאו קליפ של השיר "Inflatable" של להקת בוש. ב-2012 כיכבה בסרט הקולנוע "האישה בשחור עיבוד לרומן באותו שם בהפקת "האמר פילמס". ביולי 2014 השתתפה בתפקיד מליסה בתסכית "Osiris" בהפקת "Everybodyelse Productions". עוד באותה שנה שיחקה בתפקיד ליזי מוטרסהד בסדרת הדרמה "Our Zoo" של BBC One, על אודות האיש שהקים את גן החיות צ'סטר וההשפעה שהייתה לכך על משפחתו.
בשנת 2010 שיחקה בתיאטרון בתפקיד הבנלי קריצ'פילד במחזה "Spring Storm" מאת טנסי ויליאמס בתיאטרון קוטסלו בלונדון. ב-2011 הופיעה במחזה "A Woman Killed with Kindness" מאת תומאס הייווד בתיאטרון לייטלטון שבתיאטרון הלאומי. ב-2013 שיחקה בתפקיד כפול במחזה "Port" מאת סיימון סטיבנס. ב-2014 גילמה את כריסוטמיס במחזה "אלקטרה" מאת סופוקלס, לצדה של קריסטין סקוט תומאס בתיאטרון האולד ויק שבלונדון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 |  | Auf Wiedersehen, Pet | לוריין | סדרת טלוויזיה (2 פרקים) |
| 2002 |  | Always and Everyone | מנדי | סדרת טלוויזיה (פרק אחד) |
| 2002 |  | Ultimate Force | בת' דאו | סדרת טלוויזיה (3 פרקים) |
| 2003 | חדר מורים | Teachers | איילין | סדרת טלוויזיה (4 פרקים) |
| 2004 | וירה דרייק | Vera Drake | פמלה ברנס |  |
| 2004 |  | Blue Murder | ויקי סוויפט | סדרת טלוויזיה (בפרק "Lonely") |
| 2004 |  | Nathan Barley | קופאית | פרק פיילוט |
| 2004 |  | A Thing Called Love | פולה רוברטס | סדרת טלוויזיה (6 פרקים) |
| 2005 |  | Angell's Hell | שרה | סרט טלוויזיה |
| 2006 |  | The Street | איילין הרפר | סדרת טלוויזיה (בפרק "The Accident") |
| 2006 | וינסנט | Vincent | לורה מוריס | סדרת טלוויזיה (פרק אחד) |
| 2006 | החיים על מאדים | Life on Mars | אנני קרטרייט | סדרת טלוויזיה (16 פרקים) |
| 2008 |  | The Fixer | ג'ס מרסר | סדרת טלוויזיה (6 פרקים) |
| 2008 | אגדות | Fairy Tales | שאנון | סדרת טלוויזיה (בפרק "בגדי המלך החדשים") |
| 2008 | פרנקלין | Franklyn | לורה |  |
| 2008 |  | New Town Killers | אליס קלי |  |
| 2008 | מיס מארפל | Agatha Christie's Marple: A Pocket Full of Rye | ג'ניפר פורטסקיו | סרט טלוויזיה |
| 2009 | שהייה קצרה בשווייץ | A Short Stay in Switzerland | סופי | סרט טלוויזיה |
| 2010 |  | Garrow's Law | איזבלה ג'סקר | סדרת טלוויזיה (פרק אחד) |
| 2011 |  | The Crimson Petal and the White | קרוליין | מיני-סדרה (2 פרקים) |
| 2011 | ביל הפרוע | Wild Bill | רוקסי |  |
| 2011 |  | The Send Off |  | סרט קצר |
| 2012 | האישה בשחור | The Woman in Black | ג'נט המפרי, האישה בשחור |  |
| 2012 | דוקטור הו | Doctor Who | אליס | עונה שביעית בפרק "איש השלג" |
| 2013 | גן עדן לנשים | The Paradise | לוסיל בלנטיין |  |
| 2013 |  | Uwantme2killhim | ג'נט (סוכנת MI5) |  |
| 2014 |  | From There to Here | ג'ואן |  |
| 2014 | שחיתות | Line of Duty | ג'ו | סדרת טלוויזיה; 2 פרקים |
| 2014 | גן החיות שלנו | Our Zoo | ליזי מוטרסהד | סדרת טלוויזיה |
| 2014 | תחבולות חדשות | New Tricks | ג'וליה קיין | סדרת טלוויזיה (בפרק "Romans Ruined") |
| 2014 | גאווה | Pride | מרגרט דונובן |  |
| 2016 | גרנטצ'סטר | Grantchester | ויוויאן ויטאקר | סדרת טלוויזיה (פרק אחד) |
| 2016, 2017 | תקראו למיילדת | Call the Midwife | רודה מולוקס | סדרת טלוויזיה (3 פרקים) |
| 2017 |  | The Halcyon | פגי טיילור | סדרת טלוויזיה |
| 2019 | ברקזיט | Brexit: The Uncivil War | מארי וייקפילד | סרט טלוויזיה |
| 2021 | בלתי נשכח | Unforgotten | פיונה גרייסון | סדרת טלוויזיה (עונה רביעית) |
| 2022 | אנטומיה של שערורייה | Anatomy of a Scandal | אלי | מיני-סדרה |
| 2022 | חצי-חצי: הבן הממזר והשטן בעצמו | The Bastard Son & The Devil Himself | פנלופה | 2 פרקים |
| 2023 |  | The Long Shadow | מג ווינטרבורן | 5 פרקים |
הערות שוליים

↑  "Liz White". btvguide.net. נבדק ב-29 במאי 2014. {{cite web}}:  (עזרה)
↑  "Joanne played by Liz White". From There to Here. BBC One. נבדק ב-1 ביוני 2014. {{cite web}}:  (עזרה)
| --- | --- |
בקרת זהויות :  BIBSYS: 10048221  BNE: XX4783368  BnF: cb155708607 (data)  GND: 173899196  ISNI: 0000 0001 1659 2643  LCCN: no2009201321  SUDOC: 133551210  VIAF: 64322920   WorldCat (עם VIAF): 64322920
ליל שישי

בעגה החרדית הישיבתית, ליל שישי הוא כינוי ללילה שבין יום חמישי ליום שישי. במשך לילה זה יש הנוהגים ללמוד תורה בישיבה עד אור הבוקר, כהכנה ליום השבת (ראה משמר).
בישיבות הליטאיות יש הנוהגים להקדיש לילה זה ללימוד רצוף במשך כל הלילה (משמר) ואילו בישיבות החסידיות נהוג להתקבץ יחדיו בתחילת הערב (קיבוץ המכונה "חבורה" או "חברה"), לומדים ספר על פרשת השבוע, שרים שירי רגש חסידיים ומשוחחים בענייני עבודת השם. לאחר סיום החבורה יש שפונים לבית המדרש ולומדים תורה עד אור הבוקר, אחרים אף ימשיכו בלימוד התורה עד כניסת השבת.
מטרת הלימוד בליל שישי הוא להכין את הנפש ולמלאות אותה במטעני רוחניות לקראת יום השבת, שהוא היום המקודש בשבוע.
מושג זה השתרש מאוד בציבור החרדי וישנם חנויות רבות שמוכרות מאכלי שבת במיוחד לליל שישי, אותם אוכלים בחורי הישיבות לפני או אחרי המשמר.
המאכל המסורתי של הלילה הוא צ'ולנט הנאכל בצ'ונטיה.
לאפיצ'י

| --- | --- |

 מדינה:  בלארוס בלארוס
 מחוז:  מוהילב (מחוז) מוהילב
 מחוז משנה:  אסיפוביצ'י
 אוכלוסייה:  ‏
  ‑ בעיירה:  1,782 (2009)
 קואורדינטות:  53°25′46″N 28°31′15″E﻿ / ﻿53.429444444444°N 28.520777777778°E﻿ / 53.429444444444; 28.520777777778 
 אזור זמן:  UTC+3
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהלאפיצ'י(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהלאפיצ'י(למפת מחוז מוהילב רגילה) מוהילב בוברויסק הורקי אסיפוביצ'י קריצ'ב רוסיה הומל מינסק ויטבסקלאפיצ'י(למפת מחוז מוהילב מוגדלת) מוהילב בוברויסק הורקי אסיפוביצ'י קריצ'ב רוסיה הומל מינסק ויטבסקלאפיצ'י  he tabBackground:;tabBorder:#aaa;defaultTab:0;
 
לאפיצ'י (בבלארוסית: Бялынічы) היא עיירה חקלאית במחוז מוהילב במזרח בלארוס, 28 ק"מ צפונית-מערבית לאסיפוביצ'י.
ב-2009 היו בעיירה 1,782 תושבים.
לאפיצ'י שייכת למחוז המשנה אסיפוביצ'י.
היסטוריה

האזכור הראשון בכתב של העיירה הוא משנת 1560.
כנסיית סיינט ג'ורג' המנצח (1868) - מורשת אבודה.
בתחילת המאה ה-20 נבנתה ונפתחה תחנת רכבת באותו השם.
5 קילומטרים צפונית-מזרחית לכפר נמצאת שמורה ביולוגית בעלת חשיבות מקומית - הארבורטום של דובראבה.
עד למלחמת העולם השנייה הייתה בעיירה קהילה יהודית וישיבה בה לימדו הרב ישראל איסר שפירא והרב אברהם יצחק גרשונוביץ.
כלכלה

קואופרטיב ייצור חקלאי (SPK) "חווה קיבוצית "לפיצי"" (יו"ר - אלשקביץ' ניקולאי איבנוביץ')
מפעל הייצור העירוני המאוחד של אוסיפוביץ'י "Rayservice"
OJSC Gazprom transgaz סניף בלארוס Osipovichskoye UMG
אקלים

האקלים בלאפיצ'י מתון עם קיץ חמים וחורף מתון. הטמפרטורה הממוצעת בינואר היא C°5-, ביולי היא +18.3 מעלות צלזיוס. רוחות דרום בחורף, ורוחות מזרחיות וצפון מזרחיות בקיץ. מהירות הרוח הממוצעת היא 3 מטר לשנייה. כמות המשקעים השנתית היא 550–650 מ"מ.
הערות שוליים

↑   (הקישור אינו פעיל)
↑  "деревня Лапичи". אורכב מ-המקור ב-2016-03-04. נבדק ב-2011-07-13..
↑  Утраченное наследие.
↑  "Осиповичский район: забытая станция Завишин". אורכב מ-המקור ב-2020-07-23. נבדק ב-2020-07-23..
↑  מצב מאז 1992, שטח 22 דונם, שטח של יער אלון ועץ אלון-אשוח, ייעור ז'ורנובסקו.
↑  גרשנוביץ, ראובן יוסף (עליו), ניצוצי אש, באתר אוצר החכמה
↑  "В завершающую стадию вошла закладка фруктового сада в СПК "Колхоз «Лапичи» Осиповичского района"..
↑  "ПОСТАНОВЛЕНИЕ ПРЕЗИДИУМА СОВЕТА РЕСПУБЛИКИ НАЦИОНАЛЬНОГО СОБРАНИЯ РЕСПУБЛИКИ БЕЛАРУСЬ 8 ноября 2005 г. No 179-ПСР3 О награждении работников агропромышленного комплекса Республики Беларусь Почетной грамотой Национального собрания Республики Беларусь"..
↑  "Перечень неиспользуемых объектов, находящихся в собственности Осиповичского района по состоянию на 08.07.2011 год". אורכב מ-המקור ב-2011-08-25. נבדק ב-2011-07-13..
לואי מורדל

| --- | --- |

לואי מורדל בניס, 1970
 לידה:  28 בינואר 1888 פילדלפיה, ארצות הברית 
 פטירה:  12 במרץ 1972 (בגיל 84) קיימברידג', הממלכה המאוחדת 
 שם לידה:  Louis Joel Mordell 
 ענף מדעי:  מתמטיקה
 מקום מגורים:  ארצות הברית, אנגליה
 מקום לימודים:  תיכון סנטרל היי (1906)  אוניברסיטת קיימברידג' (1912)  קולג' סנט ג'ון 
 מנחה לדוקטורט:  ה. פ. בייקר 
 מוסדות:  בירקבק, אוניברסיטת לונדון (1913–1920)  אוניברסיטת ויקטוריה של מנצ'סטר (1922–1945)  Manchester College of Arts and Technology (1920–1922)  אוניברסיטת קיימברידג' (1945–1953) 
 תלמידי דוקטורט:  J. W. S. Cassels, Ke Zhao, Eric Barnes, Clive Selwyn Davis, Ram Prakash Bambah, Wilfrid Norman Bailey, Timothy Gayleard Murphy, John Henry H. Chalk, Clive Selwyn Davis 
 פרסים והוקרה:  עמית החברה המלכותית (1924)  פרס בריק הבכיר (1946)  מדליית דה מורגן (1941)  מדליית סילבסטר (1949) 
 הערות:  יהודי
 תרומות עיקריות
 מחקרים החלוצים בתורת המספרים
 
לואי ג'ואל מורדל (באנגלית: Louis Joel Mordell; ‏28 בינואר 1888 – 12 במרץ 1972) היה מתמטיקאי יהודי-בריטי. ידוע בשל מחקרו החלוצי בתורת המספרים.
חייו

מורדל נולד בפילדלפיה, ארצות הברית, למשפחה יהודית בעל שורשים ליטאים. בשנת 1906 הגיע לאוניברסיטת קיימברידג' כדי להיבחן לקבלת מלגה ללימודים בקולג' סנט ג'ונס, ועבר את המבחן בהצלחה. לאחר שסיים את לימודי התואר הראשון, הוא החל במחקר עצמאי בתחום המשוואות הדיופנטיות. המחקר התעמק בתחום משוואות ממעלה שלישית והוליד את משוואת מורדל  \ y^{2}=x^{3}+k, שהיא סוג מיוחד של עקום אליפטי.
מורדל הגיע לקולג' בירקבק באוניברסיטת לונדון בלונדון בשנת 1913. במהלך מלחמת העולם הראשונה היה מעורב במאמץ המלחמתי, אבל תקופה זו הניבה גם את אחת מתגליותיו החשובות ביותר, כאשר הוא הוכיח בשנת 1917 את תכונת הכפליות של פונקציית טאו של רמנוג'אן. ההוכחה, באמצעות אופרטורי הקה, שעדיין לא נקראו בשם זה, הייתה אחד הצעדים החשובים בפיתוח התורה של תבניות מודולריות, שנחשבו עד אז למשפחה אחת מני רבות של פונקציות מרוכבות מיוחדות.
בשנת 1920 הוא החל להרצות בקולג' מנצ'סטר לטכנולוגיה, ומונה לראש המחלקה למתמטיקה עיונית באוניברסיטת ויקטוריה של מנצ'סטר בשנת 1922, ולפרופסור בשנת 1923. שם החל מורדל לעסוק בתחום אחר של תורת המספרים, גאומטריה של מספרים. בשנים 1921-1922 הוא הוכיח את משפט מורדל (חבורת הנקודות הרציונליות על עקום אליפטי רציונלי נוצרת סופית; ראו גם משפט מורדל-וייל) והעלה את "השערת מורדל" (כעת "משפט פאלטינגס": לעקום אלגברי חלק בעל גנוס g>1 מעל הרציונליים יש מספר סופי של פתרונות).
בשנת 1929 קיבל מורדל אזרחות בריטית. במנצ'סטר הרחיב את המחלקה למתמטיקה, והציע משרות לכמה מתמטיקאים מעולים, ביניהם כאלה שפוטרו מעבודתם בגרמניה עקב עליית הנאצים לשלטון. הוא גייס לאוניברסיטה את ריינהולד בר, פאול ארדש, צ'או קו, קורט מהלר ואת בינימינו סגרה. בנוסף הוא גייס למחלקה את ג'ון ארתור טוד, הרולד דוונפורט, ואירח מרצים רבים נוספים.
בשנת 1945 חזר לקיימברידג', בתור ראש המחלקה למתמטיקה ופרש באופן רשמי בשנת 1953. הייתה זאת התקופה היחידה שבו הנחה תלמידי מחקר באופן רשמי, וג'ון ויליאם קסלס היה אחד מהם. ספרו "משוואת דיופנטיות" (1969) מתבסס על הרצאותיו, ונותן הרגשה של סגנונו העובר במהירות מנושא לנושא.
בשנת 1946 היה הראשון שזכה בפרס בריק לבוגר (Senior Berwick Prize) מטעם החברה הלונדונית למתמטיקה.
ליאת קישון-רבין

| --- | --- |
אין תמונה חופשית
 לידה:  1960 (בת 64 בערך) 
 מדינה:  ישראל 
 מעסיק:  אוניברסיטת תל אביב, אוניברסיטת תל אביב, אוניברסיטת תל אביב 
 
ליאת קישון-רבין (נולדה ב-1960) היא קלינאית תקשורת ישראלית, פרופסור מן המניין באוניברסיטת תל אביב, מרצה וחוקרת המתמחה בתחום הפרעות תקשורת אצל ילדים. מכהנת כדקאנית לענייני חדשנות בהוראה ולמידה באוניברסיטת תל אביב.
ביוגרפיה

קישון-רבין בוגרת תואר ראשון ושני בקלינאות תקשורת מאוניברסיטת תל אביב. את הדוקטורט קיבלה בשנת 1990 מהמרכז לתארים מתקדמים באוניברסיטת העיר ניו יורק (Graduate center, City University of New York). לאורך השנים ערכה מחקרים רבים וחברה מאמרים בנושא הפרעות בשמיעה אצל ילדים. בין היתר, פיתחה קישון-רבין ערכה להערכת תפיסות דיבור לילדים בעלי הפרעות שמיעה בעברית. בנוסף, עמדה בראש צוות שפיתח שאלון על פיו ניתן לקבוע את מידת התפתחות השפה עוד בשלבי הינקות המוקדמת. לאורך השנים קיימה קישון-רבין שיתופי פעולה מחקריים עם חוקרים מגרמניה ומארצות הברית.
משמשת כמרצה באוניברסיטת תל אביב, לימדה במכללת מבח"ר ובמכללת לוינסקי לחינוך ועבדה כמנחת קלינאי תקשורת בעבודת שדה. בהמשך מונתה לפרופסור חבר באוניברסיטת תל אביב ומאוחר יותר לפרופסור מן המניין. במסגרת תפקידיה השונים עמדה בראש החוג להפרעות בתקשורת באוניברסיטה וכיהנה כראש בית הספר למקצועות הבריאות ומשנה לדקאן לחדשנות. בנוסף, הייתה ממונה על תוכנית שילוב האוכלוסייה החרדית באוניברסיטה.
ב-2020 מונתה לתפקיד דקאנית החדשנות בהוראה ולמידה של אוניברסיטת תל אביב. במסגרת תפקידה, עוסקת בתהליכי מודרניזציה של כלי הוראה ולמידה ומתווה את מדיניות האוניברסיטה בתחום החדשנות הדיגיטלית בפן האקדמי, לרבות הכשרות פדגוגיות, הטמעת כלים דיגיטליים ובקרת איכות. קישון-רבין היא הראשונה המכהנת בתפקיד זה, שנוצר בעקבות המעבר ללמידה מקוונת בעולם האקדמי בעת משבר הקורונה.
חברה בארגונים מקצועיים שונים, ביניהם באגודה הישראלית לאוריינות ושפה.
ביוגרפיה > חיים אישיים

קישון נשואה ואם לשלושה ילדים, אביה, הקרדיולוג פרופסור יחזקאל קישון, היה מייסד ומנהל מכון הלב בבית החולים וולפסון.
לונגרן

| --- | --- |
סמל לונגרןסמל לונגרן

מראה ממעבר ההרים ברינינג
 מדינה:  שווייץ שווייץ
 קנטון:  אובוולדן אובוולדן
 שפה רשמית:  גרמנית
 שטח:  46.51 קמ"ר
 גובה:  715 מטרים
 אוכלוסייה:  ‏
  ‑ בכפר:  2,119 (31 בדצמבר 2018)
  ‑ צפיפות:  45 נפש לקמ"ר (2014)
 קואורדינטות:  46°47′0″N 8°9′0″E﻿ / ﻿46.78333°N 8.15000°E﻿ / 46.78333; 8.15000
 אזור זמן:  UTC +1
 http://www.lungern.ch/de/
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.לונגרן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.לונגרן(למפת אובוולדן רגילה) סרנן קרנס אלפנך אנגלברג גיזוויללונגרן(למפת אובוולדן מוגדלת) סרנן קרנס אלפנך אנגלברג גיזוויללונגרן  he tabBackground:;tabBorder:#aaa;defaultTab:0;
לונגרן (בגרמנית: Lungern) הוא כפר בקנטון אובוולדן שבשווייץ. בתחומי הכפר נמצא אגם לונגרן, ובנוסף לכפר עצמו נכללים בשטח השיפוט שלו היישובים בירגלן, קייזרשטול ואובזי.
גאוגרפיה

הכפר לונגרן שוכן בגובה של 750 מטרים מעל פני הים בחלק הגבוה של קנטון אובוולדן, על חופו המזרחי של אגם לונגרן ולרגלי מעבר ההרים ברינינג. זהו הכפר הגבוה ביותר בעמק סרנרה והוא שוכן על אגן שפתוח רק כלפי צפון ומוקף משאר עבריו ברכסי סלעים ויערות תלולים.
מדרום-מערב לכפר משתרע מעבר ההרים ברינינג. בצדו הצפון-מערבי נקבע גבולו על ידי ההרים וילרהורן וגומה העליון ואגם לונגרן נמצא במלואו בשטחו של הכפר. ממזרח מגיע גבולו של הכפר להרים הוכשטולן וצ'ינגשטול ובתחומו כלול הר גריפפי וחלק מעמק מלכטל הקטן.
בנוסף לכפר לונגרן עצמו, נכללים בשטח השיפוט שלו גם היישובים קייזרשטול ובירגלן השוכנים על  הקצה הצפוני של האגם והיישוב אובזי השוכן על קצהו הצפון-מערבי של האגם. אובזי הוא החלק המוחזק בצורה הטובה ביותר בכפר ובו ניתן לראות בתים ישנים במבנה ובסגנון המקורי שלהם.
שטח הכפר הוא 46.51 קמ"ר, שמתוכם 6.48 קמ"ר הם שטחי ביצות ואחו, 19.2 קמ"ר הם שטחי מרעה, 15.97 קמ"ר הם שטחי יערות ו-2.91 קמ"ר הם שטחי בור.
היסטוריה

המסמך המשפטי הראשון המהווה הוכחה לקיומו של לונגרן הוא רישום מס של הדיוקסיה של הבישוף של קונסטנץ שבגרמניה משנת 1275. היישוב מוזכר בשם Lutigern וגם de Lungern.
ב-1861, עם השלמת סלילתו של הכביש העובר במעבר ההרים ברינינג, נעשתה הגישה לכפר קלה יותר. ב-1886 עברה כרכרת הדואר הראשונה במעבר ההרים.  וב-1888 הושלמה סלילתה של מסילת הרכבת מבריינץ לאלפנשטד (כיום חלק מאלפנך). ב-1887 גרמה הצפה של הנהר אייבך לנזק בכנסייה הישנה של הכפר. ב-1893 נבנתה כנסייה חדשה בסגנון נאו גותי.
בסוף המאה ה-18 הונמך מפלס האגם לאחר מאמצים ארוכי שנים כדי לשפר את תנאי המחיה בכפר. העבודות יצרו שטח אדמה חדש לצורכי חקלאות, בינוי ומנסרה. תוך 80 שנה אבד שטח זה לטובתו של סכר חדש. ב-1922 בנתה חברת CKW תחנת כוח הידרואלקטרית ליד האגם. ב-1942 חושמלה מסילת הרכבת העוברת במעבר ההרים ברינינג.
דמוגרפיה

כיום מונה אוכלוסיית הכפר כ-2,000 תושבים. נתון זה הוא די יציב, לכן קיימת עלייה בשיעור האוכלוסייה הבוגרת מתוך כלל האוכלוסייה. למעשה 17.5% מתושבי לונגרן הם בגיל הפנסיה, בהשוואה ל-12% בכלל הקנטון. במידה שהזדמנויות התעסוקה תשארנה מוגבלות, שיעור שזה צפוי לעלות אף יותר בעתיד.
הערות שוליים

↑  משרד הסטטיסטיקה הפדרלי של שווייץ
↑  הערך לונגרן במילון ההיסטוריה של שווייץ (בגרמנית)
| --- | --- |
בקרת זהויות :  GND: 4406244-8  HDS: 000744  MusicBrainz: 6dcdedb6-2f90-4e67-8bea-0fe514f87c60  VIAF: 247366279   WorldCat (עם VIAF): 247366279
ישעיהו לחובר

אין תמונה חופשית
ישעיהו לָחוֹבֶר (1 באפריל 1918 – 19 במרץ 1997) היה ממקימי חיל התותחנים ומנכ"ל חברת פז בין השנים 1961–1983.
ילדותו ונערותו

לחובר נולד בשנת 1918 בוורשה בירת פולין, ילדו השלישי של הסופר ומבקר הספרות פישל לחובר. המשפחה המסועפת הייתה פעילה בהחייאת הלשון העברית. אחיו ואחיותיו של פישל עלו לארץ ישראל במהלך השנים 1920–1935. מתוך אמונתו הציונית, עבד פישל לחובר בהוצאת הספרים העברית הראשונה "שטיבל", ואף שלח את בנו הבכור דוד כחלוף המשפחה לגור אצל דודיו ציפורה וחיים ברלס בירושלים.
בשנת 1927 בהיותו בן 9, עלה ישעיהו לחובר עם כל משפחתו לארץ ישראל והתגורר בעיר תל אביב. האב, פישל עבד לפרנסתו בהוראת השפה העברית תוך שהוא ממשיך בכתיבת תולדות הספרות העברית החדשה וחוקר את שירת ביאליק. בבית ספג ישעיהו את אהבת העם והמולדת. זיכרונותיו וזיכרונות חבריו לתקופה מתמקדים בילדות מאושרת לחופי תל אביב. את לימודיו התיכוניים סיים בבית ספר למסחר גאולה. כשסיים את חוק לימודיו, שאף להמשיך בלימודים אקדמאים והתקבל למכון הטכנולוגי הגבוה במסצ'וסטס (M.I.T) בארצות הברית, אך מלחמת העולם השנייה גדעה תוכנית זו.
השירות בבריגדה

מאחר שבצעירותו היה חבר פעיל בארגון "ההגנה" ומתוך אמונתו בצורך לתרום, התנדב לצבא הבריטי. גיוס זה היה חלק ממדיניות המוסדות לתמיכה במאמץ המלחמתי נגד הנאצים. הוא עבר קורס קצינים באנגלית ושירת בצבא הבריטי בחיל התותחנים כקצין תותחנים.
בשנת 1944, במהלך מלחמת העולם השנייה, החליטו המוסדות היהודיים בארץ ישראל להקים את הבריגדה היהודית. לחובר התנדב לגוף זה כקצין תותחנים. הבריגדה התארגנה בבורג' אל ערב אשר במצרים. היו בה שלושה גדודים של חיל רגלים, שלושה גדודים של תותחנים וגדודי עזר. ממצרים הועברו הגדודים לעיר טרנטו שבאיטליה, ומשם הועברו לפיוג'י לאימונים ומאוחר יותר לחזית נגד הגרמנים.
כשנסתיימה המלחמה שהה לחובר עם חבריו לבריגדה באירופה כשמטרתם הצלת שארית הפליטה של היהודית, ארגונם והבאתם לארץ ישראל.
הקמת חיל התותחנים

לאחר המלחמה, השתחרר מהצבא הבריטי והחל לעבוד בבנק הפועלים, אלא שפעם נוספת שונו תוכניותיו עקב המאורעות שהתרחשו בארץ.
אומץ לבו, כושר הארגון, כושר המנהיגות וניסיונו הצבאי הביאוהו הפעם לפיקוד על מטה ההגנה האזורי של העיר בת ים. הוא התמנה למפקד ה"מגויסת" (כוח נע שהוקם בראשית מלחמת העצמאות) ומפקד הנכב"ד (הנשק הכבד). לרשות המגויסת עמד טנדר משוריין להעברת נשק, לוחמים, חומרי רפואה ומזון לעמדות ה"הגנה" ופינוי נפגעים וחולים. לחובר נפצע מספר פעמים מרסיסים במהלך הקרבות על הגנת העיר אך תמיד שמר על מורל גבוה ועיקר דאגתו לתושביה של העיר וקשייהם נוכח התקפות הצלפים הערבים מיפו.
עם הקמת צבא ההגנה לישראל נקרא לחובר להקים ביחד עם חבריו לצבא הבריטי את חיל התותחנים. חלק מבני בת ים הצעירים הלכו בעקבותיו והצטרפו אף הם לחיל. ישעיהו התמנה לסגן מפקד חיל התותחנים ולחם במלחמת העצמאות עם חייליו ונשקם המועט בגזרות שונות. קרבות רבים במלחמת העצמאות הוכרעו בעזרת התותחים והמרגמות המיושנים שהיו ברשותם.
משנות ה-50 ואילך

בראשית שנות ה-50 נשלח ישעיהו מטעם משרד הביטחון עם משפחתו לשליחות רכש, בתחילה באנגליה ואחר כך כראש משלחת משרד הביטחון בניו יורק, ארצות הברית. בשובם לארץ במאי 1956 השתלב ישעיהו כראש אגף האספקה במשרד הביטחון ובמסגרת זו המשיך לעסוק ברכש עבור צה"ל.
בתחילת שנות ה-60 החל ישעיהו לנהל את חברת "פזגז", וב-1961 מונה כמנכ"ל חברת "פז", שם עבד עד פרישתו לגמלאות בשנת 1983. באותן שנים עסק בעסקים חובקי עולם הקשורים למשק הדלק של מדינת ישראל. כמו כן מונה למנכ"ל שירותי תעופה ושימש בתפקיד זה גם לאחר פרישתו.
משפחה

בשנת 1941 נישא למרים שנצר, ביתם של בעלי בית המרקחת בבת ים. בית המרקחת שניהלו הוריה, דוד ורבקה, היה הראשון והיחיד ב"בית וגן", והיווה מקום ייעוץ וטיפול לכל תושבי השכונה. לחובר עבר לגור עם מרים בבת ים.
לזוג לחובר נולדו שני ילדים, רם ודורית.
ישעיהו לחובר נפטר ממחלה ממארת בשנת 1997, בשנתו ה-79.
הערות שוליים

↑  ישעיהו לחובר באתר חברה קדישא ת"א–יפו
לא לוקח בקלות

| --- | --- |

 סינגל בביצוע אדם
 מתוך האלבום מרחוק לרחוק
 יצא לאור:  1987
 סוגה:  פופ רוק 
 שפה:  עברית
 אורך:  2:46
 חברת תקליטים:  הד ארצי
 כתיבה:  אלונה קמחי
 הפקה:  יזהר אשדות
 
"לא לוקח בקלות" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל שלא מתוך אלבום אולפן.
רקע וכתיבה

השיר נכתב והולחן על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-9 בפברואר 1988 בשבוע לאחר מכן נכנס לדירוג במקום ה-12. ב-15 במרץ עלה השיר למקום השביעי – המיקום הגבוה ביותר שהגיע אליו. לבסוף, ב-5 באפריל, לאחר שבעה שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-40.